ભારતના રાજકારણમાં વર્ષ ૨૦૧૫-૧૬નું કેન્દ્રિય બજેટ વર્ષ ૨૦૧૫ની અનેક રીતે મહત્ત્વની ઘટના સાબિત થઈ શકે છે. સમગ્ર ઉદ્યોગ જગતને એવી આશા છે કે, નવી સરકાર 'હિંમતભર્યા' પગલાં ભરશે. હિંમતભર્યા પગલાંનો સીધોસાદો અર્થ એ છે કે, આ પ્રકારના પગલાં 'આમ આદમી'ને માફક આવતા નથી. ભારતમાં બજેટ રજૂ કરવું હંમેશાં રાજકીય રીતે સંવેદનશીલ મુદ્દો રહ્યો છે. આ વર્ષે કોમોડિટી ટ્રાન્ઝેક્શન ટેક્સની પણ ખાસ્સી ચર્ચા થઈ રહી છે.